На основи члена 10. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 16. пасус 2. и члена 24. пасус 2. Покраїнскей скупштинскей одлуки о покраїнскей управи («Службени новини АПВ», число 37/14 и 54/14 – др. одлука, 37/16, 29/2017, 24/2019, 66/2020 и 38/2021), покраїнски секретар за образованє, предписаня, управу и национални меншини – национални заєднїци, приноши:

**ПРАВИЛНЇК О ВИМЕНКИ И ДОПОЛНЄНЮ**

**ПРАВИЛНЇКА О ДОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ ЗА ФИНАНСОВАНЄ И СОФИНАНСОВАНЄ ПРОГРАМОХ И ПРОЄКТОХ У ОБЛАСЦИ МОЦНЄНЯ ЯЗИЧНИХ КОМПЕТЕНЦИЙОХ ШКОЛЯРОХ ОСНОВНИХ И ШТРЕДНЇХ ШКОЛОХ У АПВ**

Член 1.

У Правилнїку о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци моцнєня язичних компетенцийох школярох основних и штреднїх школох у АП Войводини («Службени новини АПВ», число 7/2023) после члена 1. ше додава нови член 1.а хтори глаши:

«Член 1.а

Шицки поняца хтори ше хаснує у тим правилнїку у хлопским ґраматичним роду облапяю хлопски и женски род особох на хтори ше одноша.»

Член 2.

У члену 11. точку 4. ше сцера.

Член 3.

Тот правилнїк ступа на моц по обявйованю у «Службених новинох Автономней покраїни Войводини».

**Покраїнски секретарият за образованє, предписаня, управу и национални меншини – национални заєднїци**

Число: 128-451-108/2023-01-2

Датум: 24.1.2024. року

**ПОКРАЇНСКИ СЕКРЕТАР,**

**Жолт Сакалаш**